745/1947 Ú. l. I
Vyhláška ministra zahraničných vecí, ktorou sa vyhlasuje rozhodnutie Smiešanej komisie československo-maďarskej pre výmenu obyvateľstva číslo 41.

745.
Vyhláška
ministra zahraničných vecí
zo dňa 30. júna 1947,
ktorou sa vyhlasuje rozhodnutie Smiešanej komisie československo-maďarskej pre výmenu obyvateľstva číslo 41.

Vyhlasujem rozhodnutie číslo 41 Smiešanej komisie zriadenej podľa Dohody uzavretej medzi Československou republikou a Maďarskom o výmene obyvateľstva zo dňa 27. februára 1946, publikovanej pod č. 145/46 Sb.
Podotýkam, že rozhodnutia tejto Smiešanej komisie sú povinné obe smluvné strany podľa ustanovenia článku XI., ods. 3 Dohody vykonať.

Minister zahraničných vecí:
Jan Masaryk v. r.


Československo-maďarská Smiešaná komisia pre výmenu obyvateľstva vyniesla vo svojom mimoriadnom zasadnutí, konanom dňa 12. júna 1947 v Bratislave, toto
rozhodnutie č. 41
a doplnení smerníc pre súpisové orgány.
Inštrukcie pre súpisové orgány, vydané dňa 11. apríla 1947 (rozhodnutie č. 31, príloha č. 4.), doplňujú sa takto:
Vyplňovanie vedľajšieho obalu vložiek „A“.
I.
1. Kontrolní agronomi oboch složiek (československí a maďarskí) spoločne zistia všeobecné hospodárske údaje potrebné na zodpovedanie otázok uvedených v bodoch 1 a)—1) tlačiva „A“, vyplňovaného pri súpise nehnuteľného majetku presídlencov, a to aspoň 3—4 dni pred začiatkom súpisu v dotyčnej obci, podľa úradných údajov úradu MNV—MSK v Československu, resp. obecného úradu v Maďarsku. Tieto orgány sú povinné poskytnúť tejto dvojčlennej komisii všetky úradné dáta.
2. Ak by uvedené úrady nemaly poruke potrebné úradné údaje, zistí ich československý a maďarský kontrolný agronom dotazem u úradných osôb, oboznámených so všeobecnými hospodárskymi pomermi obce (v Československu u predsedu MNV—MSK, prednostu úradu MNV—MSK, v Maďarsku u richtára, notára, ďalej u oblastného alebo okresného agronoma atď.), za spoluúčasti 2—3 dôverníkov z radov presídlencov. V tomto prípade sú uvedené úrady povinné predložiť na nahliadnutie záznamy o rozlohe jednotlivých kultúr, o čistých katastrálnych výnosoch, o mlatebných výsledkoch, ako aj záznamy o iných podobných údajoch.
3. Hospodárski kontrolní znalci oboch složiek spíšu v dvoch origináloch zápisnicu na tlačive vedľajšieho obalu vložiek „A“ o zistení týchto údajov, ktorú vlastnoručne podpisu s predsedom MNV—MSK a prednostom úradu MNV—MSK v Československu, resp. s richtárom a notárom v Maďarsku. Zápisnica sa potom rozmnoží v takom počte, aby sa československému a maďarskému úradníkovi každej súpisovej komisie dostalo po jednom exemplári.
4. Pri rozporoch medzi československým a maďarským odborníkom, zapisuje každý odborník svoje stanovisko do zápisnice.
II.
Všeobecné hospodárske údaje o obci — podrobnosti podľa honov.
1. Súčasne so zisťovaním všeobecných hospodárskych údajov v obci, teda tiež aspoň 3—4 dni pred začatím súpisu v dotyčnej obci, povinný je vyhotoviť československý a maďarský kontrolný agronom podrobnosti podľa honov o všeobecných hospodárskych údajoch týkajúcich sa obce, a to vo forme výkazu na predpísanom tlačive (viď prílohu). Tento výkaz vystavujú tiež v dvoch originálnych exemplároch a dajú ho rozmnožiť v takom počte, aby sa po jednom exemplári ušlo pre každého československého a maďarského člena súpisových komisií.
2. Údaje pre vyplnenie tohto výkazu zisťujú sa podľa honov tak, že obaja kontrolní odborníci soskupia hony na mieste samom do I.—IV. akostnej triedy, podľa ustanovení uvedených na 12. strane „Inštrukcií pre súpisové orgány“.
3. Pri rozpore názorov zaznamená každý znalec svoje stanovisko.
4. Súpisové komisie sú povinné pri súpise nehnuteľného majetku brať za základ údaje uvedené v tomto výkaze, majú však pri tom brať do úvahy aj špeciálne hospodárske údaje o majetku presídlenca.
III.
Doplnenie inštrukcií o vyplňovaní jednotlivých vložiek.
1. Kontrolní odborníci pri zisťovaní všeobecných hospodárskych údajov, resp. podrobných údajov podľa honov a súpisové orgány pri vyplňovaní súpisových hárkov, povinné sú používať shodného odborného názvoslovia, tak ako to predpisujú „Inštrukcie pre súpisové orgány“, aby texty v oboch rečiach maly rovnaký význam.
2. Pri vyplňovaní jednotlivých vložiek treba dbať okrem „Inštrukcií pre súpisové orgány“ na tieto ustanovenia:

„A I“ — Orná pôda.
ad 1. Keď je parcelných čísiel veľa a nevmestia sa do tejto rubriky, treba ich spísať na osobitnom „Doplnku k vložke“. Pred parcelné čísla treba vždy uviesť aj čísla pozemnoknižnej vložky. Príklad: VI. 37, č. p. 1246, 1267, 1534 a vl. 324, č. p. 2435, 2698, 2098...
ad 2. Súpisové komisie sa dôrazne upozorňujú, že pre oráčinu každej akostnej triedy vyplňuje sa samostatné vložka „A I“. Orné pôdy rôzných akostných tried nemožno spisovať na jednej vložke.
Zatriedenie jednotlivých oráčin do bonitných tried dajú kontrolní agronomi súpisovým komisiám vo výkaze „Podrobnosti podľa honov“; súpisové komisie nemôžu sa od toho odchýliť.
ad 5. Priemernú úrodu jednotlivých plodín v posledných piatich rokoch zisťujú tiež kontrolní agronomi, a to podľa honov. Súpisové komisie povinné sú pri súpise vziať za základ tieto údaje, ale treba pri tom vziať do úvahy aj výsledky presídlencovho hospodárenia.
ad 6. Druh ornice zapisuje sa podľa zistenia kontrolných agronomov.
Pri určení druhu ornice treba použiť tohto triedenia:
a) ťažký íl (viazaný),
b) ľahší íl,
c) hlina,
d) hlinito-piesčitá,
e) piesčitá, a to buď: hnedý piesok,
buď: imúnny (odvievaný) piesok,
f) štrkovitá, a to buď: štrkovitoilovitá,
buď: štrkovitopiesčitá.
K tomuto označeniu druhu ornice pridávame ešte aj farbu, akú má vyschnutá oráčina. Táto farba môže byť:
čierna,
hnedá,
žitá alebo
červená.
ad 8. Hĺbka ornice sa zapisuje tiež podľa zistenia kontrolnych agronomov. Pod hĺbkou ornice rozumie sa hĺbka plodinovej (humusovej) vrstvy, a nie hĺbka orby.
ad 9. Na označenie druhu spodiny používajú sa nižeuvedené názvoslovia, t. j. spodina môže byť:
a) ílovitá,
b) hlinitá,
c) piesčitá,
d) štrkovitá,
e) skala.
„A II a“ — Pestované ovocné záhrady.
ad 19. Na označenie zdravotného stavu rastlín používajú sa rímske číslice. V tom prípade, keď je zdravotný stav:
dobrýoznačuje sa I.,strednýoznačuje sa II.,slabýoznačuje sa III.,zlýoznačuje sa IV.
Schopnosť vzrastu rastlín označuje sa takto:
I. keď sú tohoročné výhonky silné,
II. keď sú tohoročné výhonky stredné,
III. keď sú tohoročné výhonky slabé.
S ohľadom na to, že doba zrenia jednotlivých druhov ovocia i v rámci ich sort je veľmi odlišná (skoré a neskoré sorty), je úlohou kontrolných odborníkov stanoviť, pri ktorých druhov ovocia sa má v dotyčnej obci, kde sa súpis vykonáva, zapisovať úroda na koreni. Kontrolní hospodárski odborníci, spoločne zistia dobu, od ktorej počnúc sa má u jednotlivých druhov ovocných stromov zapisovať úroda na koreni.
ad 21. Pokiaľ ide o obrobenie pestovanej ovocnej záhrady, užívame tieto označenia:
1. riadne, keď pôda pod stromami je riadnym okopávaním udržovaná bez burín a pod stromami nie je nič siate a sadené;
2. poľné, keď pôda pod stromami je obrábaná obvyklým spôsobom ako oráčina;
3. zatrávnené, keď pôda pod ovocnými stromami je zarastená trávou, bez ohľadu na to, či sa tráva kosí alebo necháva spásť;
4. neohrabaná, keď pôda pod ovocnými stromami nie je nijako obrábaná a rastie na nej burina.
Na otázky pod bodom 1—18 odpovedá sa tak, ako na vložke A I.
„A II b“ — Ovocné školky.
Na otázky 1—13 sa odpovedá tak, ako na vložke A I.
ad 14. Stupeň vývoja školkovaného rastlinstva označujeme rímskymi číslicami, a to podľa nižeuvedeného:
keď sú výhonky veľmi silnéI.,keď sú výhonky dosť silnéII.,keď sú výhonky strednéIII.,keď sú výhonky slabéIV.,
„A II c“ — Zeleninárske záhrady.
ad 17. Stupeň vývoja rastlinstva označujeme tiež rímskymi číslicami, a to:
veľmi dobre vyvinutéI.,dobre vyvinutéII.,stredne vyvinutéIII.,slabo vyvinutéIV.
„A II d“ — Kvetinárske záhrady.
ad 17. Stupeň vývoja rastlinstva označujeme podobne ako na vložke „A II c“.
„A III“ — Lúky.
Odpovede na otázky pod bodom 5 až 15 udávajú sa podľa zistenia kontrolných obdorníkov.
„A IV“ — Pasienky.
Pasienky, pokiaľ ide o vlastníctvo, spisujú sa takto:
1. pasienky v súkromnom vlastníctve;
2. pasienky v společnom vlastníctve, ktoré môžu byť:
a) urbariálne pasienky,
b) komposesorátne pasienky,
c) družstevné pasienky, alebo
d) iné spoločné pasienky.
3. pasienky len s právom paše, bez vlastníckeho práva k nim.
U každého presídlenca treba vyplniť toľko vložiek „A IV“, kol'ko druhov pasienkov má s ohľadom na vlastnícky pomer k ním.
ad 5. Vyplní sa len u pasienkov v spoločnom vlastníctve s označením spoločnosti. Príklad: urb. 67/103 alebo komp. 6/800 alebo družst. 2 podiely atď.
ad 6. Vyplní sa tiež iba u pasienkov v spoločnom vlastníctve tak, že sa označí aj spoločnosť. Príklad: urb. 67/103 = 1 kj 400 štvorcových siah, alebo komp. 6/809 = 800 štvorcových siah, alebo družst. 2 podiely = 400 štvorcových siah atď.
ad 7. Tu sa označuje pasienok, kde presídlenec nemá vlastnícky podiel, ale len právo paše. Takéto pasienky môžu byť obecné,
ad 8. cirkevné alebo v inom verejnom vlastníctve. Treba označiť celkovú výmeru pasienku, celkový počet oprávnení a počet oprávnení prináležajúcich presídlencovi. Príklad: ref. cirkev 80 kat. jut. = 120 kusov práva paše, presídlenec má 8 kusov práva paše.
Odpovede na otázky pod bodom 5—25 udávajú sa podľa zistení kontrolných odborníkov.
O týchto údajoch spíšu hospodárski kontrolní znalci zápisnicu na tlačive „A IV“ v dvoch origináloch a podpíšu ju v Československu spolu s predsedom MNV—MSK a s prednostom úradu MNV—MSK, v Maďarsku s richtárom a notárom. Zápisnica sa potom rozmnoží v takom počte, aby československému a maďarskému úradníkovi každej súpisovej komisie sa dostalo po jednom exemplári.
„A V a“ — Nosné vinice.
Odpovede na body 5—11 a 29 treba zapisovať podľa zistení kontrolných odborníkov. Kontrolní odborníci zistia spoločne tieto údaje pred započatím súpisu — podobne ako údaje o ornej pôde — a zapíšu ich do výkazu a podrobnostiach podľa honov. Súpisové komisie berú tieto údaje za základ, ale berú zároveň do úvahy aj špeciálne hospodárske údaje o majetku presídlenca.
ad 16. Vyplňuje sa v tom prípade, keď jednotlivé sorty vo väčších výmerách sú osobitne vysadené, alebo keď celé a parcely sú vysadené jednou sortou. Keď sú pne, čo do sorty, miešane vysádzané, vtedy sa vyplňuje len bod 17
ad 17. a bod 16 sa nevyplňuje.
ad 23. Stav ošetrenia vinice vyjadruje sa podľa toho, ako sa vinice s posledných rokoch obrábaly (rezanie, doplňovanie pňov a kolov atď.). Na označenie tohto používame tri stupne, a to:
I. keď tieto práce boly dobre vykonané,
II. keď tieto práce boly prostredne vykonané,
III. keď tieto práce boly zle vykonané.
ad 24. Stupeň riadneho obrobenia vyjadrujeme v percentách podľa toho, ako boly v tomto bežnom roku vo vinici vykonané potrebné práce, teda či bolo riadne vykonané rezanie, striekanie, viazanie, lámanie výhonkov, okopávanie atď.
„A V b“ — Americké matečné sady.
a
„A V c“ — Viničné školky.
Horeuvedené pokyny teba aplikovať aj pri súpise týchto.
„A VI a“ — Lesné komplexy.
a
„A VI b“ — Lesné podiely.
Odpovede na otázky oboch týchto vložiek udávajú sa podľa spoločného zistenia lesných odborníkov.
„B I, II, III“ — Drenážové odvodnenie, kanálové odvodnenie a zavodnenie, iné meliorácie.
Pri vyplňovaní týchto vložiek vypomáhajú kontrolní agronomi a — keď je to potrebné — stavební odborníci oboch složiek spoločne.
„C I“ — Stavebné pozemky.
ad 8. Poloha stavebného pozemku označuje sa svetovou stranou, na ktorej leží časť obrátená k ulici. Na príklad: ulica Sever, alebo ulica Juh atď. Spôsob stavby sa označuje podľa toho, Či podľa stavebných predpisov. alebo iných zákonitých predpisov sa vykoná stavba v uzavretom rade alebo so záhradou pred domom do ulice, alebo či sa spôsob stavby môže vykonať ľubovoľne.
„C II“ — Obytné budovy.
ad 5. Poloha obytnej budovy označuje sa tým istým spôsobom, ako poloha stavebného pozemku. Spôsob stavby sa označuje, či je budova v uzavretom rade, alebo so záhradou do ulice, alebo či je stavaná o d ulice do hĺbky.
ad 36. U zvláštnej stavebnej úpravy treba označovať len skutočné stavebné zvláštnosti. Príklad: Stavba vilová, kaštielová, veľká veranda alebo balkón atď.
ad 37. V rubrike „Všeobecná používateľnosť“ v slovenskom texte a „Általános karbantartottság“ v maďarskom texte treba uviesť, aký je stupeň zachovalosti budovy; toho treba označiť v percentách, a to so zreteľom na všetky objektívne okolnosti v deň súpisu, počítajúc v to aj vek budovy, nepočíta sa tu však amortizácia. Pri rozpore medzi složkami súpisových komisií, treba, si vyžiadať spoločnú mienku kontrolných odborníkov.
ad 39. V každom prípade treba zaznačiť rok stavby. Súpisová komisia môže pripadne vypočuť aj svedkov, alebo sa môže iným spôsobom presvedčiť o roku stavby.
ad 41. Stavebný náklad treba zaznamenať vtedy, keď to presídlenec s určitosťou vie vypovedať alebo zo svojich záznamov aj doložiť. U starších stavieb, u ktorých stavebný náklad je neznámy, treba zaznamenať „neznámy“.
Tu uvedené otázky nachádzajú sa aj u iných bodov pod inými číslami a odpovede na ne majú sa zapisovať v smysle horeuvedených pokynov.
„D“ — Rastliny a poľný inventár.
Pri vyplňovaní vložiek „D“ treba všeobecne postupovať podľa „Inštrukcií pre súpisové orgány“, pričom treba brať do úvahy aj ustanovenie Smiešanej komisie zo dňa 14. mája 1947.
Osobitnú pozornosť treba venovať počtu osamote stojacích ovocných a lesných stromov, ako aj výmere zasiatej plochy. Ústne údaje presídlenca v tomto smere, keď je to možné, treba skontrolovať.
Spoločnou úlohou kontrolných agronomov je zistiť dobu, od ktorej počnúc treba u jednotlivých druhov plodín zapisovať úrodu na koreni, nie osiatu plochu. Kontrolní agronomi oboch složiek prehliadkou na mieste samom rozhodnú, pri ktorých druhoch plodín treba zapisovať úrodu na koreni, o tom spíšu zápisnicu a písomne upovedomia súpisové komisie.
U tých plodín, u ktorých kontrolní agronomi rozhodli zapisovať úrodu na koreni, sa vložka „D III a“ nevyplňuje, ale vyplňuje sa iba vložka „D III b“.
„E“ Práva presídlencov súvisiace s nehnuteľnosťami
a
„F“ — Záväzky presídlencov súvisiace s nehnuteľnosťami,
Na týchto vložkách sa spisujú pohľadávky resp. dlžoby. Pri súpise pohľadávok resp. dlžob treba vždy uviesť veriteľa i dlžníka, a to s označením mena a presnej adresy. Tiež treba uviesť pri každej pohľadávke alebo dlžobe aj dobu vzniku, ako aj dobu splatnosti, keď je ustálená. Keď pohľadávka alebo dlžoba ustálená je v niektorej valute, treba uviesť valutu, v ktorej pohľadávka alebo záväzok vznikol.
V Bratislave dňa 12. júna 1947.
Za maď. složku:
Dr. Josef Péchy v. r.
Dr. Tibor Geönczeöl v. r.
Za čsl. složku:
Dr. Pohánka v. r.
Dr. Záturecký v. r.

Príloha k rozhodnutiu č. 41